Martin Pollack

Martin Pollack (* 23. máj 1944, Bad Hall, Nemecká ríša – † 17. január 2025) bol rakúsky novinár, spisovateľ a prekladateľ poľskej literatúry do nemeckého jazyka.

 Životopis 
Popri gymnaziálnom štúdiu získal Martin Pollack stolársku učňovskú skúšku. Počas vysokoškolských štúdií sa venoval slavistike a dejinám východnej Európy na Viedenskej univerzite, Varšavskej univerzite a rôznych univerzitách bývalej Juhoslávie. Už počas štúdia pracoval ako prekladateľ a novinár.

V roku 1987 začal Pollack pracovať v nemeckom týždenníku Der Spiegel, v rokoch 1987 až 1998 bol korešpondentom z Viedne a Varšavy. Zároveň publikoval eseje a preklady poľských textov. Od roku 1998 bol na voľnej nohe.

Martin Pollack získal množstvo ocenení za svoje preklady poľskej literatúry a tiež za významný prínos v propagácii poľskej literatúry. Do nemeckého jazyka preložil okrem iného knihy Andrzeja Bobkowského, Ryszarda Kapuścińského, Mariusza Wilka a Wilhelma Dichtera.

Žil striedavo vo Viedni a Stegersbachu v Burgenlande.

 Tvorba 
Texty Martina Pollacka majú dokumentárnu výpovednú hodnotu s cieľom zachytiť udalosti presne a bez vkladania subjektívnych názorov. Jeho knihy väčšinou zachytávajú udalosti z nedávnej minulosti, ktoré boli zabudnuté, napríklad. zločiny z 20. storočia, ktoré sa odohrali v Haliči, na východe rakúsko-uhorskej monarchie.

Napísal knihu Der Tote im Bunker – Bericht über meinen Vater (Smrť v bunkri – Správa o mojom otcovi) a v roku 2007 za ňu dostal stredoeurópsku literárnu cenu Angelus, za túto knihu tiež získal cenu Buch Preiss 2005. V tomto románe autor predstavuje príbeh vlastnej rodiny so zameraním na neslávne známe aktivity svojho otca počas druhej svetovej vojny, dôstojníka SS a vojnového zločinca Gerharda Basta, ktorý v roku 1944 operoval aj na území dnešného Slovenska. Týmto spôsobom sa Martin Pollack vyrovnal s vlastným ťaživým pôvodom, konkrétne s nacistickou minulosťou svojich rodinných príslušníkov.

V roku 2010 napísal román Kaiser von Amerika – Flucht aus Galizien (Americký cisár – Masový útek z Haliče). Kniha spracúva tému masového vysťahovalectva z tých najzaostalejších oblastí bývalej monarchie na prelome 19. a 20. storočia.

 Dielo 
 Nach Galizien. Von Chassiden, Huzulen, Polen u. Ruthenern. Eine imaginäre Reise durch die verschwundene Welt Ostgaliziens und der Bukowina. Edition Christian Brandstätter, Wien 1984, S. 208. ISBN 3-85447-075-4.
 Des Lebens Lauf. Jüdische Familienbilder aus Zwischeneuropa. Christian Brandstätter Verlagsgesellschaft, Wien 1987, ISBN 3-85447-198-X.
 Das reiche Land der armen Leute – Literarische Wanderungen durch Galizien, Martin Pollack & Karl-Markus Gauß. Jugend und Volk (J&V), Wien 1992, S. 262.ISBN 3-224-17636-9, Wieser, Klagenfurt, 2007, ISBN 978-3-85129-661-7.
 Anklage Vatermord. Der Fall Philipp Halsmann. Zsolnay, Wien 2002, ISBN 3-552-05206-2.
 Der Tote im Bunker. Bericht über meinen Vater. Zsolnay, Wien 2004, ISBN 3-552-05318-2.
 Sarmatische Landschaften: Nachrichten aus Litauen, Belarus, der Ukraine, Polen und Deutschland. S. Fischer, Frankfurt am Main 2005, ISBN 3-10-062303-7.
 Von Minsk nach Manhattan. Polnische Reportagen. Zsolnay, Wien 2006, S. 268. ISBN 3-552-05371-9.
 Warum wurden die Stanislaws erschossen? Reportagen. Zsolnay, Wien 2008, S. 229. ISBN 978-3-552-05432-5.
 Mythos Czernowitz. Eine Stadt im Spiegel ihrer Nationalitäten.  Deutsches Kulturforum östliches Europa, Potsdam 2008, S. 263. ISBN 978-3-936168-25-9.
 Kaiser von Amerika. Die große Flucht aus Galizien. Zsolnay, Wien 2010, ISBN 978-3-552-05514-8.
 In Your Face. Bilder aus unserer jüngeren Geschichte. Mit einem Essay von Martin Pollack und Fotos von Chris Niedenthal. edition. fotoTAPETA, Warschau/ Berlin 2011, ISBN 978-3-940524-13-3.
 Die Wolfsjäger. Drei polnische Duette. (Zusammen mit Christoph Ransmayr). S. Fischer Verlag, Frankfurt am Main 2011, ISBN 978-3-10-062950-0.
 Kontaminierte Landschaften. Residenz Verlag, St. Pölten und Wien 2014, S. 120. ISBN 978-3-7017-1621-0 (Print), ISBN 978-3-7017-4457-2 (E-Book)
 Topografie der Erinnerung. Residenz Verlag, Salzburg und Wien 2016, S. 172. ISBN 978-3-7017-1648-7 (Print), ISBN 978-3-7017-4528-9 (E-Book).
 Nachwort zur Neuauflage von W. St. Reymont: Die Empörung. Westhafen Verlag, Frankfurt am Main 2017, ISBN 978-3-942836-12-8.
 Die Frau ohne Grab: Bericht über meine Tante, Zsolnay, Wien 2019, ISBN 978-3-552-05951-1.

 Slovenské preklady 
 POLLACK Martin. Americký cisár : Masový útek z Haliče. Krásno nad Kysucou : Vydavateľstvo Absynt, 2016. 240 s. ISBN:978-80-89845-46-0.
 POLLACK Martin. Smrť v bunkri : Správa o mojom otcovi. Žilina : Vydavateľstvo Absynt, 2017. 248 s. ISBN:978-80-89876-77-8.
 POLLACK Martin. Halič : Putovanie po stratenom svete. Žilina : Vydavateľstvo Absynt, 2020. 320 s. ISBN: 978-80-8203-219-5.

 Referencie 

 Iné projekty 

Kategória:Rakúski spisovatelia
Kategória:Rakúski prekladatelia
Kategória:Rakúski novinári
Kategória:Osobnosti z okresu Steyr-vidiek